Diari Oficial de la Generalitat Valenciana


Sumari del DOGV 6201, del 08-02-2010 (2010/974)

RESOLUCIÓ de 29 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni entre el Ministeri de Ciència i Innovació, la Generalitat i l'Associació d'Investigació de les Indústries de la Construcció (AIDICO), per a la selecció i execució del projecte Construcció de noves instal·lacions del Centre Tecnològic del Marbre i Activitats Mineres i el seu equipament, cofinançat pel FEDER.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/974


Data del document
:   29-01-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Indústria, Comerç i Innovació
    * cooperació administrativa
    * centre d'investigació
    * administració central

RESOLUCIÓ de 29 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni entre el Ministeri de Ciència i Innovació, la Generalitat i l'Associació d'Investigació de les Indústries de la Construcció (AIDICO), per a la selecció i execució del projecte Construcció de noves instal·lacions del Centre Tecnològic del Marbre i Activitats Mineres i el seu equipament, cofinançat pel FEDER.
[2010/974]
El Ministerio de Ciencia e Innovación, la Generalitat i l'Associació d'Investigació de les Indústries de la Construcció (AIDICO) han subscrit, després de la tramitació prèvia reglamentària, el 15 de desembre de 2009, el conveni per a la selecció i execució del projecte Construcció de noves instal·lacions del Centre Tecnològic del Marbre i Activitats Mineres i equipament del mateix, cofinançat pel FEDER.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0135/2010, i que figura com a annex d'esta resolució.
Valencia, 29 de gener de 2010.- El director general del Secretariat del Consell. Ángel Mompó Romero.
Conveni entre el Ministeri de Ciència i Innovació, la Generalitat Valenciana i l'Associació d'Investigació de les Indústries de la Construcció (AIDICO), per a la selecció i execució del projecte Construcció de noves instal·lacions del centre tecnològic del marbre i activitats mineres i el seu equipament, cofinançat pel FEDER
Madrid, 15 de desembre de 2009
Reunits
D'una part, Cristina Garmendia Mendizábal, ministra de Ciència i Innovació, nomenada per Reial Decret 436/2008, de 14 d'abril, actuant en virtut de l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat i la disposició addicional tretzena de la Llei 30/1992, de Règim Jurídic de les Administracions Públiques i del procediment Administratiu Comú.
D'una altra part, el conseller d'Indústria, Comerç i Innovació i vicepresident primer del Consell, Vicente Rambla Momplet, segons Decret 13/2009, de 27 d'agost, del president de la Generalitat, en l'exercici de les atribucions que li conferix la Llei 5/1983, de 30 de desembre del Consell, i expressament facultat per a este acte per Acord del Consell de data 2 d'octubre de 2009
D'una altra, Juan Eloy Durá Catalá, com a president de l'Associació d'Investigació de les Indústries de la Construcció, amb CIF P87100512; domiciliada en l'avinguda Benjamín Franklin, número 17, CP46980 de Paterna (València), i inscrita el 3 de maig de 1990 en el Registre d'associacions del Ministeri de l'Interior, amb el número 91590, que intervé en virtut de l'escriptura d'elevació d'acords socials, firmada davant del notari, Fernando Barber Rubio, l'11 de març de 2008, amb el número 505 del seu protocol.
Reconeixen mútuament plena capacitat per a atorgar este acte.
Exposen
1. Que d'acord amb el Reglament (CE) 1083/2006 del Consell d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i al Reglament (CE) 1828/2006 de la Comissió de 8 de desembre de 2006 pel que es fixen normes de desplegament per al Reglament (CE) 1083/2006 del Consell, els criteris de selecció de les operacions cofinançades pel Fons Europeu de Desenvolupament Regional, s'establixen en els corresponents comités de Seguiment dels Programes Operatius aprovats per Decisió la Comissió Europea.
2. Que segons s'establix en els criteris de selecció aprovats pel Comité de Seguiment del Programa Operatiu FEDER 2007-2013 d'Investigació, Desenvolupament i Innovació per i per a benefici de les empreses - Fons Tecnològic, aprovat per Decisió de la Comissió Europea de 7 de desembre de 2007, la selecció de projectes d'infraestructures científiques es realitzarà a través de convenis de col·laboració entre l'administració General de l'Estat i les Administracions Públiques autonòmiques corresponents, identificats com prioritaris per part de les comunitats autònomes i que permeten evitar duplicitats i carències a escala estatal.
3. Que la Llei 38/2003, de 17 de novembre, General de Subvencions, establix que les subvencions finançades a càrrec de fons de la Unió Europea es regiran per les normes comunitàries aplicables en cada cas.
4. Que correspon a l'Estat el «foment i coordinació general de la investigació científica i tècnica», d'acord amb l'article 149.1.15 de la Constitució. De forma específica, segons el Reial Decret 432/2008, correspon al Ministeri de Ciència i Innovació, la proposta i execució de la política del Govern en matèria d'universitats, investigació científica, desenvolupament tecnològic i innovació. Tot això d'acord amb els objectius que es concreten en el vigent Pla Nacional d'Investigació Científica, Desenvolupament i Innovació Tecnològica 2008-2011 junt amb les idees de la Comissió Europea sobre construcció de l'Espai Europeu d'Investigació i les directrius estratègiques comunitàries en matèria de cohesió.
5. Que correspon a la Comunitat Valenciana promoure la investigació científica i tècnica, en virtut de les competències exclusives que en la dita matèria li conferix l'article 49.7 de l'Estatut d'Autonomia. En concret a la Conselleria d'Indústria, Comerç i Innovació i en virtut del Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, li corresponen les competències en investigació i innovació tecnològica. En particular esta conselleria té entre les seues prioritats la coordinació i potenciació de les xarxes i estructures d'articulació entre els agents del sistema regional d'innovació, així com el disseny i posada en marxa de plans i infraestructures d'investigació industrial, desenvolupament tecnològic i innovació.
6. Que l'Associació d'Investigació de les Indústries de la Construcció (AIDICO) és una Associació d'empreses sense ànim de lucre acollida a la Llei Orgànica 1/2002 de 22 de març les funcions de la qual es definixen en els seus estatuts i les actuacions dels quals van dirigides entre altres fins a contribuir a la promoció i execució de la investigació i el desenvolupament, d'acord amb els criteris de l'interés general, orientant la seua activitat a impulsar la innovació tecnològica de les empreses i la transferència d'I+D+I desenvolupada pels organismes d'investigació de la Comunitat Valenciana.
7. Que l'Associació d'Investigació de les Indústries de la Construcció (AIDICO), en l'execució d'este projecte, se sotmetrà al que disposa la Llei 30/2007, de 30 d'octubre, de Contractes del Sector Públic.
8. Que el Ministeri de Ciència i Innovació, a través de la Direcció General de Programes i Transferència de Coneixement, gestiona fons del Fons Europeu de Desenvolupament Regional (FEDER) destinats a finançar actuacions dirigides a afavorir el desenvolupament regional a través de la investigació.
9. Que el Ministeri de Ciència i Innovació i la Generalitat Valenciana, han analitzat els projectes d'infraestructures científiques que responen a les necessitats desenvolupament econòmic de la comunitat autònoma i consideren que han de ser objecte de cofinançament pel FEDER aquells amb major capacitat de transformar els resultats de la investigació en productes i servicis d'alt valor afegit. Per tot això, les parts acorden celebrar el present conveni que es regirà per les següents:
Clàusules
Primera. Objecte del conveni
L'objecte del present conveni és la selecció de projectes d'infraestructures científiques que han de ser objecte de cofinançament pel FEDER per respondre a les necessitats desenvolupament econòmic de la regió i tindre capacitat de transformar els resultats de la investigació en productes i servicis d'alt valor afegit.
També és objecte del present conveni l'establiment de les obligacions i drets de l'organisme beneficiari dels fons FEDER aplicats per a l'execució dels projectes seleccionats
Segona. Projecte seleccionat
El projecte d'infraestructures que es durà a terme és la Construcció de Noves Instal·lacions del Centre Tecnològic del Marbre i Activitats Mineres i el seu Equipament segons el detall que es desenvolupa en l'annex I.
Tercera. Pressupost, finançament i compromisos de les parts
El Ministeri de Ciència i Innovació es compromet que el projecte seleccionat siga cofinançat pel FEDER amb fons assignats a la Direcció General de Programes i Transferència de Coneixement, en concret, a càrrec de la categoria de gasto 02, del Programa Operatiu FEDER 2007-2013 d'Investigació, Desenvolupament i Innovació per i per a benefici de les empreses - Fons Tecnològic, en una quantia del 70% de l'import del gasto total elegible de les actuacions pressupostades en el Quadro Resum del Pla d'Actuacions i Aportacions que ascendixen a 7.040.997 euros; per tant, l'aportació del FEDER serà 4.928.697,90 euros.
1. A fi de garantir l'execució dels projectes i evitar la possible pèrdua de recursos comunitaris assignats a l'Estat Espanyol per aplicació de l'article 93 del Reglament (CE) 1083/2006 del Consell d'11 de juliol de 2006, el Ministeri de Ciència i Innovació anticiparà a l'Associació d'Investigació de les Indústries de la Construcció (AIDICO), l'import corresponent al cofinançament de FEDER. Així mateix concedirà un préstec a favor del dit organisme per l'import necessari per a completar el 100% del cost total elegible dels projectes. Tant la bestreta com el préstec es realitzaran a càrrec de la partida pressupostària 47.79.149N.184.
2. La Conselleria d'Indústria, Comerç i Innovació de la Generalitat Valenciana aportarà a través de l'IMPIVA (Institut de la Xicoteta i Mitjana Indústria de la Generalitat Valenciana) el cofinançament nacional (30% del cost total elegible) a través de línies nominatives anuals al llarg de deu exercicis pressupostaris, que inclouen el compliment per part de l'Associació d'Investigació de les Indústries de la Construcció (AIDICO) dels requisits legals per a ser beneficiària. El pagament de l'esmentat finançament al beneficiari s'efectuarà durant el període de devolució del préstec en el seu tram de cofinançament nacional amb justificació prèvia dels gastos realitzats i amb el límit de la quota anual corresponent segons la taula d'amortitzacions de l'annex II. El finançament previst queda condicionada a l'existència de consignació pressupostària, adequada i suficient, que amb este fi destine la Generalitat en les corresponents lleis de Pressupostos
3. L'Associació d'Investigació de les Indústries de la Construcció (AIDICO), que serà el beneficiari de les ajudes FEDER, es compromet a realitzar les actuacions i a efectuar els gastos elegibles compromesos per a la finalitat amb què apareixen en el quadre resum del Pla d'Actuacions i Aportacions i en l'annex I del conveni, per un import 7.040.997 euros, i a justificar el mateix ant la Direcció General de Programes i Transferència de Coneixement en els distints períodes de certificació que té establits, d'acord amb la normativa nacional i comunitària sobre fons FEDER. Així mateix, s'obliga a tornar el préstec que se li concedisca i, si és el cas, la bestreta, en els termes que es pacten en la clàusula quinta.
4. L'Associació d'Investigació de les Indústries de la Construcció (AIDICO), en la seua condició de beneficiari, tindrà l'obligació de justificar a la Direcció General de Programes i Transferència de Coneixement les despeses elegibles realitzades en l'execució dels projectes, complint la normativa comunitària que regula els fons estructurals i en

\* \* \* \* \* \* \* \* \* \* \*
particular el FEDER i les instruccions que, en aplicació de dita normativa, establisquen la Comissió Europea, la pròpia Direcció General de Programes i Transferència de Coneixement així com l'Autoritat de Gestió i el Comité de Seguiment del Programa Operatiu.
1. AIDICO, en la seua condició de beneficiari, es compromet a facilitar a l'IMPIVA amb anterioritat al primer pagament corresponent al cofinançament nacional, una còpia de la liquidació finalment acceptada i certificada per la Direcció General de Programes i Transferència del Coneixement, així com a donar compte de les minoracions o revocacions que li pogueren ser aplicades amb posterioritat per qualsevol dels organismes de gestió dels fons comunitaris.
Resum del Pla d'Actuacions i de les aportacions del FEDER
Quarta. Subjecció a la normativa FEDER. Les despeses que es justifiquen a la Direcció General de Programes i Transferència de Coneixement, estaran inclosos entre els considerats elegibles per la normativa europea per als fons FEDER. Així mateix, hauran de respondre per la totalitat del gasto elegible i atindre's a tot allò que s'ha disposat en dita normativa.
El suport a esta actuació serà compatible amb els d'altres ajudes o subvencions, qualsevol que siga la seua naturalesa i l'entitat que les concedisca, sempre que conjuntament no superen el cost total de l'actuació subvencionada, ni el cofinançament FEDER supere el 70% del total i es respecte la normativa comunitària en esta matèria. S'haurà de comunicar a la Direcció General de Programes i Transferència de Coneixement, si és el cas, tant l'import de les mencionades ajudes com l'origen de les mateixes.
Quinta. Amortització del préstec i de la bestreta reemborsable.
L'Associació d'Investigació de les Indústries de la Construcció (AIDICO) tornarà al Ministeri de Ciència i Innovació el préstec concedit (2.112.299,10 euros) i el FEDER compensarà la bestreta corresponent a l'aportació comunitària (4.928.697,90 euros)
1) Devolució préstec concedit pel Ministeri de Ciència i Innovació (2.112.299,10 euros): el termini d'amortització serà de deu anys, per mitjà de reembossaments anuals, amb una carència de tres anys, segons el quadro d'amortització que figura Com a annex II. El tipus d'interés serà del 0%.
2) Devolució aportació FEDER anticipada pel Ministeri de Ciència i Innovació (4.928.697,90 euros): El lliurament de l'ajuda provinent del FEDER es realitzarà en formalització, sense eixida física de fons, aplicant-se a l'amortització de la bestreta reembossable. Si els fons FEDER percebuts no foren suficients per a amortitzar els fons anticipats, el beneficiari ingressarà la diferència en el Tresor Públic abans del transcurs de dos anys comptats des de la data de finalització del termini d'execució dels projectes indicat en la clàusula octava.
L'Associació d'Investigació de les Indústries de la Construcció (AIDICO), que no està sotmesa a règim pressupostari públic, registrarà d'acord amb els principis comptables que li siga d'aplicació, l'ingrés dels fons la contrapartida dels quals és un deute.
Quan es reben els fons del FEDER, la Direcció General de Programes i Transferència de Coneixement informarà l'Associació d'Investigació de les Indústries de la Construcció (AIDICO) d'esta circumstància, de manera que podran reconéixer la subvenció rebuda de la Unió Europea per mitjà del registre de la subvenció d'acord amb els principis comptables que se li apliquen, la qual cosa al seu torn permetrà cancel·lar la corresponent deute.
Sexta. Seguiment i avaluació
Per a garantir la correcta execució i el seguiment d'allò que s'ha pactat en este Conveni es constituirà, una Comissió de Seguiment integrada per dos persones designades pel Ministeri de Ciència i Innovació, dos designades per la Conselleria d'Indústria, Comerç i Innovació i d'acord amb el que disposa l'article 27.1.b) de la Llei 6/ 1997, de 14 d'abril, d'Organització i Funcionament de l'administració General de l'Estat, una designada per la Delegació de Govern en la Comunitat Valenciana. Les persones designades pel Ministeri de Ciència i Innovació seran anomenades per la Direcció General de Programes i Transferència de Coneixement. La presidència de la Comissió correspon al Ministeri de Ciència i Innovació a través de la Direcció General de Programes i Transferència de Coneixement, sense vot de qualitat.
Esta Comissió realitzarà el seguiment de les actuacions del Conveni i resoldrà els dubtes i controvèrsies que pogueren sorgir en l'aplicació i interpretació de les Clàusules del mateix. La Comissió de Seguiment es reunirà totes les vegades lo que sol·licite algun dels seus membres
Sèptima. Entrada en vigor, duració i resolució del conveni
El present conveni entrarà en vigor en el moment de la seua firma i la seua vigència finalitzarà quan s'hagen complit totalment les obligacions de les parts.
Seran causes de la seua resolució, les següents:
a) L'acord exprés i escrit de les parts.
b) L'incompliment per alguna de les parts de qualsevol de les prescripcions contingudes en este Conveni, la qual cosa es comunicarà per aquella que la invoque a les restants de manera fefaent, amb audiència prèvia de les mateixes i amb un mes d'antelació.
c) La denúncia escrita formulada per qualsevol de les parts amb una antelació mínima de dos mesos a la data en què vaja a donar-ho per finalitzat.
Si l'incompliment fora imputable a l'organisme beneficiari o fora este el que formulara la denúncia, haurà de tornar l'import no invertit, tant de la quantitat anticipada com del préstec, en els termes que determine la Direcció General de Programes i Transferència de Coneixement sense perjuí del tractament que, respecte al destí dels fons de la Unió Europea, establisca la normativa comunitària.
Quant a la forma en què hauran de concloure's els projectes, s'actuarà d'acord amb les normes específiques reguladores del FEDER i els Fons Estructurals
Octava. Termini d'execució dels projectes
El projecte identificat en l'annex I haurà de finalitzar la seua execució abans del 31 de desembre del 2011. Este termini podrà ser prorrogat pel Ministeri de Ciència i Innovació a sol·licitud raonada de l'organisme beneficiari.
Novena. Publicitat de les actuacions
Les parts firmants es comprometen a fer constar la col·laboració del Ministeri de Ciència i Innovació i de la Generalitat Valenciana, en totes les activitats informatives o de promoció en relació amb les actuacions previstes en este Conveni. Així mateix, es comprometen a observar estrictament la normativa aplicable en matèria de publicitat dels Fons Estructurals que cofinançen les actuacions.
Desena. Règim jurídic i resolució de controvèrsies
Este conveni és de caràcter administratiu, dels previstos en l'article 4.1.c) de la Llei 30/2007 de 30 d'octubre, de Contractes del Sector Públic, pel qual queda fora del seu àmbit d'aplicació, sense perjuí de l'aplicació dels principis i criteris en ell continguts per a resoldre els dubtes i llacunes que pogueren produir-se.
Les controvèrsies sobre la interpretació i execució del present Conveni de col·laboració seran resoltes de mutu acord entre les parts en la Comissió prevista en la clàusula sexta d'este Conveni. Si no es poguera aconseguir el dit acord, les possibles controvèrsies hauran de ser resoltes en la forma prevista en la Llei 29/1998, de 13 de juliol, reguladora de la Jurisdicció contenciosa administrativa
En prova de conformitat, les parts firmen el present conveni en triple versió exemplar i a un sol efecte en el lloc i la data dalt indicats
Cristina Garmendia Mendizábal, ministra de Ciència i Innovació.
Vicente Rambla Momplet, conseller d'Indústria, Comerç i Innovació i vicepresident primer del Consell.
Juan Eloy Durá Catalá, president de la Asociación de Investigación de las Industrias de la Construcción.